கேள்வி: பி. எஸ். கிருஷ்ணன் - பணிகள் பற்றி தகவல் சொல்.
பதில்: * 1956-ம் ஆண்டில் இந்திய ஆட்சிப் பணிக்கு தேர்வு செய்யப்பட்டு ஆந்திர மாநிலத்தில் பணிப்பொறுப்பு கொடுக்கப்பட்டார் .அங்கு கிராமப்புறத்தில் நிலவும் ஏற்றத் தாழ்வுகளுக்கு தீர்வாக நிலச்சீர்திருத்தம் மேற்கொள்ள வேண்டும் என்ற கருத்தாக்கத்தின் வழி செயல்பட்டார். * இந்தியாவிலேயே முதன்முறையாக முஸ்லிம் சமூகத்தில் நலிந்த பிரிவினருக்கு அரசுப் பணிகளில் 3 சதவீத இடஒதுக்கீட்டிற்கான திட்டத்தை ஆந்திரப் பிரதேசத்தில் அறிமுகம் செய்து எண்ணற்ற எதிர்ப்புகளுக்குப் பிறகு உச்சநீதிமன்றம் வரை எடுத்துச் சென்று அதைச் சட்டப்பூர்வமாக்கியவர். *பட்டியல் சமூகத்தினருக்கான தேசிய ஆணையம் அரசியலமைப்பு அந்தஸ்தை வழங்குதல், வன்கொடுமைத் தடுப்புச் சட்டம் 1989 போன்ற பிற முக்கிய சட்டங்களை உருவாக்குவதிலும் அவர் பணியாற்றினார்.